เห็นรีวิวร้าน "ไก่ตะกร้า" มาสักพัก แล้วอดใจไม่ได้ต้องจัดสักมื้อหน่ะ !!

สำหรับคนที่มีรถไม่ต้องห่วงเลยเพราะทางร้านมีที่จอดรถบริการ หายห่วง เรื่องวนที่จอด มาถึงได้ทานเลยแน่นอน พอเข้ามาในร้านไม่รอช้าค่ะ รีบสั่งเมนูขึ้นชื่อ "ไก่ตะกร้า" อย่างเดียวไม่น่าพอเลยจัด แกงส้มปลาแซลมอนรสแซ่บ และ กะหล่ำปลีผัดน้ำปลา พร้อมข้าวเหนียว 1 ชุด 

รอไม่นาน "ไก่ตะกร้า" อันเลื่องชื่อก็มาเสิร์ฟต่อหน้า กลิ่นหอมตลบอบอวลชวนน้ำลายสอมาก กัดแล้วสัมผัสได้ถึงความกรอบ ด้านในเนื้อนุ่ม ทานร้อนๆ หอมเครื่องเทศสุดๆ ทานเสร็จรู้สึกเหมือนจะสั่งมาน้อยเกินไปยังไงก็ไม่รู้ หมดแบบไม่รู้เรื่องเลย อร่อยจริงๆ พูดแล้วก็อยากทานอีกค่ะ XD 